NETFLIXOVA SERIJA
Kako, što, gdje, zašto? Što, gdje, zašto?
To je Ada Vijugica Ona je prava mala znanstvenica
Učimo zajedno Svijet kroz znanost otkrijmo
Tu je Iggy Peck, arhitekt I Rosie Zakovica, graditeljica!
Sad kad ste tu, pružite nam ruku!
Misterij, zagonetka ili važno pitanje
Brzo provjerimo hipoteze sve postavljene Znanost sjajna je!
To je Ada Vijugica Ona je prava mala znanstvenica
Jer hipoteze ona postavlja I zaključke donosi tad
Ada Vijugica, naša znanstvenica!
„Neobični slučaj Malene Liz.”
I 17, 18, 19, 20!
Minuta i devet sekundi. To je tri sekunde duže nego prošli put.
Pitam se zašto?
Da, Malena Liz. Kul! Pokaži što znaš! Super!
Sjajna poza!
-Ada, hoćeš se igrati s Liz? -Ne, hvala.
Imam guštericu, a ti se ne bi bavila znanošću?
-Ne zanima te što hoda naopačke? -Pa, to je kul.
Kako to čini? Zašto na padne?
To je Ada koju znam. Oni imaju dlačice na nogama koje su kao pipci.
-Vidiš? -Vidim je. Mislim, to je dosta.
Ada. Je li te strah Malene Liz?
Koga, mene? Naravno da nije.
Možda.
-Iz nekog su mi razloga gušteri jezivi. -Pa, valjda gušteri nisu za svakoga.
-Hej, idemo na tenis. -O, da, zaboravio sam.
Zaboravio si? Čudno. Sigurno voliš novu guštericu.
Tako je smiješna, tata. I super. I slatka. Ali evo me.
Ako se možeš odvojiti od nje, stignemo. Čekam te u autu.
-Ada, možeš je čuvati dok se ne vratim? -Bojim se, sjećaš se?
Molim te? Da ne bude usamljena dok me nema.
Zbilja je voliš?
U redu, može.
Hvala. Naučit ću te čarobnom triku.
Puno ti hvala!
Zasun je čudan, budeš li je vadila, pazi da sve zaključaš.
Neću je vaditi, ali dobro.
Pa, što ima?
-Bok! -Bok!
Bok, Iggy i Rosie!
-Nabavila si guštera? -Ne.
Čuvam je Arthuru.
Obožavam guštere.
-Stvarno? -Da?
Što se čudite?
Da, bojim se ptica. I miševa. I malih životinja. Guštera ne. Možemo se igrati?
-Naravno. -Sjajno!
Preslatka je!
Voli se igrati.
Igraj se s nama, Ada!
Ne prilazi!
Ada, bojiš li se?
To je smiješno, Rosie. Ada se ničega ne boji.
Pa, gušteri su mi malo jezivi.
Jesmo li u nekom alternativnom svemiru? Ada se boji male životinje, a ja ne?
-Nevjerojatno! -Znam.
Ali svatko ima nešto svoje. Tako kaže mama.
-Onda ćemo raditi nešto drugo. -Može. Hoćeš Liz vratiti u kavez?
Naravno.
Hajde!
-Da preskačemo uže? -Da!
Zasun je čudan, budeš li je vadila, pazi da sve zaključaš.
-Što je, Ada? -Nisam zaključala kavez!
-Malena Liz je nestala! -Nema je.
Užas! Čuvala sam je Arthuru i izgubila je.
Ne brini se. Mislim, brini se. Ali naći ćemo je.
O, ne.
Moramo pronaći Liz! Što ćemo?
Hej, Liz. Dođi, curo!
Mislim da to vrijedi samo za pse. I neke zmajeve.
Čekaj. Znam!
-Možda je hrana primami. -Sendvič od tune?
Mooshu uvijek namami. Ona sve jede. Jednom je čak pojela…
-Misliš da je Mooshu… -Ne!
Mooshu, mislim da nisi ovo učinila. Samo želimo istinu.
Mooshu, jesi li ili nisi pojela Malenu Liz? Da ili ne?
Jede tunu, što znači da je gladna.
Što znači da vjerojatno nije pojela Malenu Liz.
Znala sam!
Mooshu je nevina. Ali bit ćeš u mojoj sobi za svaki slučaj
Držim te na oku.
Što ako je ne nađemo prije Arthurovog povratka?
-Možda nije on. -Evo me!
-On je. -Idem vidjeti Liz.
Nervozan sam! Što ćeš?
Ne znam!
Malena Liz! Nedostajala si mi!
-Bok, Arthure. -Bok!
Sve je u redu. Nema se što vidjeti.
-Zašto je na kavezu plahta? -Liz drijema.
Pokrili smo ga da joj bude mračno.
Voli spavati na suncu.
Ima pravo promijeniti mišljenje, zar ne?
Što se događa?
Moram ti nešto reći.
Izgubila sam Liz.
Kako to misliš? Rekla si je čuvati.
Znam. Stavili smo je u kavez, ali nisam provjerila bravu i nestala je.
Žao mi je.
Arthure, ti si stariji brat. Postavi primjer.
O, Bože! Ne mogu vjerovati da je Liz nestala!
Znam da je nisi htjela izgubiti. Sigurno je negdje, nađimo je.
-Kako? Svugdje smo tražili. -Sve smo pokušali.
-Hej, nismo pokušali sa znanošću. -Ima pravo.
Da, bila sam toliko uzrujana da sam zaboravila na rješenje. Znanost!
Trebamo znanstvenu metodu.
-Da! -Da!
Znanstvena metoda!
Imamo zapažanje
Počet ćemo s pitanjem
-Istražiti -Naći hipotezu
I provjeriti je eksperimentima Što smo saznali?
Izvucimo zaključak
Zapišimo sve i proslijedimo rezultate
To je znanstvena metoda!
Zapazili smo da je Liz nestala.
Zatim istražujemo.
Arthure, ti si stručnjak za Liz. Reci nam sve što znaš.
Čudna je. Na dobar način.
Može mirisati jezikom. I draga je. I tako znatiželjan.
Ima najslađe noge kojima hoda naopako.
-Koje poslastice voli? -Bobice i salatu.
-Čega se voli igrati? -Skrivača.
Voli se sunčati, ali ne dugo. Voli da je poprskam vodom da se ohladi.
-Zvuči fascinantno. -Pokušavao sam ti to objasniti.
Moramo naći Malenu Liz.
Imam hipotezu.
Ako upotrijebimo Arthurove informacije, možemo je pronaći.
-Razmislimo. -Ja ću je dotad tražiti.
Možda je pobjegla da bi se igrala skrivača s prijateljima iz susjedstva,
što znači da moramo pronaći u kojem su dvorištu.
Ona je nova u susjedstvu.
-Još nema prijatelje. -Istina.
Možemo hodati s bobicama u džepovima. Možda ih nanjuši i izađe.
Gušteri mirišu jezikom. Morali bismo joj biti blizu.
Što ako napravimo nešto s njezinim omiljenim stvarima pa dođe?
Da, to možda upali. Odmaralište za guštere.
Napravit ću sjajno odmaralište.
Trebamo čvrste temelje od salate i bobica.
-I bočicu vode! -Mjesto za sunčanje.
I hlad kad joj bude vruće.
Super!
Izgradimo ovo!
Dobro došli u Lizino luksuzno odmaralište!
Ima prekrasno prirodno svjetlo
i divan suncobran.
-Kul! -I prskalica kad joj bude vruće.
Ima sve njezine omiljene poslastice.
A kamenje je super za ležanje i igru.
-Savršeno! -Da sam gušter, svidjelo bi mi se.
Izgleda kul.
Da vidimo hoće li je ovo privući.
To je savršeno mjesto za to!
Najvažnija je lokacija!
Ljudi! Gle!
-Malena Liz! -Evo je! Sjajno!
Vratila se!
-To! -Drago mi je da si dobro!
I meni.
-Oprosti što sam je skoro izgubila. -Nema više jeze?
Sad kad znam zašto je toliko voliš, više nije jeziva.
No imam još nekoliko pitanja. Zašto su joj oči takve? Je li joj rep jak?
Koliko će narasti? Zašto se zove Liz? Ima srednje ime?
To je moja sestra, znanstvenica. Toliko pitanja!
„Mačka na Adinom vrućem krovu.”
Zapamtite, ne gledajte dolje.
Nismo trebali.
-Tko je bio najviši? -Pitajmo suca.
Da, Mooshu, samo je jedno rješenje.
-Revanš! -Revanš!
Moramo li?
-Bok, Arthure. -Što imaš?
Ovo? To je samo sitnica koju volim zvati Zakon helikopter!
Predivan je!
Oprezno!
Tjednima sam štedio za njega.
Sad kad ga napokon imam,
odbrojavam minute do leta.
Kako može letjeti bez krila?
-Tajni potisnici? Antigravitacijski gumbi? -Mali nevidljivi čarobni sobovi?
Ili se propeleri jako brzo okreću dok ne zalebdi u zraku.
Moja je mama pilotkinja.
-O, da! -Fora!
-Koliko se puta propeler mora okrenuti? -Može li raditi okrete i petlje?
Je li brz od elegantnog dizajna?
-Možemo probati? -Njime upravlja samo troje ljudi.
Ja, kapetan Ja i zapovjednik Ja!
To je ista osoba. Ti.
Upravo tako. Ispričajte me.
Zapovjednik Ja letjet će.
Čim kupim baterije.
Roditelja nema pa sam ja glavni.
Kad se vratim, Zakon helikopter bolje da je tu.
Da ga niste dirali.
Bok!
Vratio se!
Dam ti stroj za namještanje jastuka!
-Nećeš letjeti. -A ako ti ja dam sendvič?
A da daš svojoj najdražoj sestri?
Radi znanosti.
Sam si namještam jastuk, sendvič ti je mamin, a ti si mi jedina sestra.
-Odgovor je i dalje „ne.” -Ali zašto?
Jer sam dugo štedio za ovo.
Jer ovo nije igračka za djecu.
Jer…
Nema ga!
Sad je bio tu.
Smiri se, Arthure.
Gdje je Zakon helikopter?
Mooshu ga je uzela!
-U redu je. Spustit ćemo te. -I moj helikopter!
Kako? Ne smijemo dirati ljestve bez roditelja.
-Razmislimo. -Ja ću dotad nešto pokušati.
Ideje, ideje!
-Zamisli što možeš sve, ne postoje granice -Ideje, ideje!
-Prijatelje okupi, pokušajte saznati! -Ideje, ideje!
Neka naša mašta izumi sada svašta!
Jer imamo ideje, ideje, ideje, ideje, hej!
Mogu se prerušiti u miša i natjerati Mooshu da me lovi.
Ali ti se bojiš miševa.
Da, nije dobro da uplašim sebe.
Možemo napraviti dvorac od igračka za bazen. Mooshu će skočiti.
-Netko će je uloviti. -Jesu li igračke elastične?
Ukratko, nisu.
Imam praktičniju ideju. Divovsko stablo s mačjom hranom.
Trebamo li za to i mi biti divovi?
Ili nam trebaju divovske ljestve za koje nemamo dopuštenje roditelja.
Pa, moj toranj za hvatanje maca podbacio je. Ni vi nemate dobro rješenje.
-Ne. -Aha.
Što kažete na dodatnu motivaciju? Tko ih prvi spusti može letjeti.
Ma ne znam…
-Novi revanš! -Da!
Nastavljam se truditi. Imam još asova u rukavu.
Možda mogu Mooshu spustiti balonima!
Rosieino pravilo broj 32:
„Uvijek nosi balone.”
Iggy, misli. Što mačke vole?
Mačke vole tunu. Kao i Iggy.
Namamit ću je tunom i privući štapom.
Mooshu želi odrijemati. Ondje gore nije ugodno.
To je to! Mooshu voli svoj krevet. Doći će ako napravim neki neodoljiv.
Čudesni Arthur-Kadabra očarat će Mooshu čarobnim trikom!
Nemam ništa u rukavima, vidiš?
Ta-da!
Prati svjetlo, Mooshu. Hajde.
Mooshu, obično voliš taj trik.
Boji se. Zašto se mačke vole penjati, ali ne i spuštati?
Maknite se s puta.
Jer Rosie Zakovica pobijedit će na natjecanju i upravljati helikopterom.
Mooshu se samo mora uhvatiti za balone i spustiti se.
Ako oni prvo polete.
Mooshu, vidi što imam!
Ne želiš li sići s neudobnog krova i spustiti u svoj novi, otmjeni krevet?
Ova ograničena ponuda uključuje najmekše jastuke
i prostor za masiranje trbuščića.
Požuri se dok zalihe traju!
Hajde, Mooshu, dođi.
Skoro sam je namamila.
Ja ću pokušati s mamcem. Evo ga.
-Iggy! -O, čovječe.
Ispričavam se. Loše ciljam.
Odvratno. Idem to oprati.
Baloni su propali.
Krevet isto.
Ni štap nije privukao Mooshu.
Nitko neće letjeti helikopterom.
Mi smo znanstvenici. Ne odustajemo.
Nađimo način da baloni polete.
Udoban krevet za mace bio je sjajna ideja, ali možda je predaleko za Mooshu.
Štap s mamcem od tune bio je genijalan, Iggy.
Samo moraš poraditi na cilju.
Kad bi Mooshu mogla vidjeti košaru…
Baloni bi je mogli podići. Kad bi letjeli.
Kako ćemo ubaciti Mooshu u košaru?
Kad košara bude gore, možemo je privući mojim štapom.
Naciljam li.
To nam je nedostajalo. Suradnja.
Spojimo ideje i skinimo Mooshu i helikopter s krova.
-Sviđa mi se. -Nema više natjecanja? To!
Ako spojite ideje, kako će itko pobijediti?
Ne želite upravljati zrakoplovom?
Ja zbilja želim, ali važnije je spustiti Mooshu i tvoj helikopter.
To bi bilo sjajno.
Dobro, radite na tome. Ja ću pokušati još nešto.
Dobro. Postavljam laboratorij.
Prema Velikoj knjizi izuma i otkrića, stvari lebde kad su lakše od zraka.
Što je lakše od zraka?
Perje…
Ali ne možemo napuniti balon perjem.
Ne možemo. Ali možemo ga napuniti helijem!
To je jedan od najlakših plinova. Zato se njime pune baloni.
-Kul! -Super.
Napušimo balone!
Ovako ću brzo spustiti Mooshu.
-Glas ti je smiješan od helija. -Da probam.
I ja želim!
-Treba nam dosta balona da košara poleti. -Pa nam treba štap.
Trebamo još samo mamac za udicu. Nemam više tune.
Mooshu.
Donio sam ti omiljenu igračku, g. Mazu
Sjajna ideja da g. Maza bude mamac. Idemo!
-Da! -Da!
Sjajno!
Napuhali smo puno balona da izdrže košaru i Mooshu.
A najbolji dio je što imamo samo udicu, ne i štap, pa me ne brine ciljanje.
Dođi g. Mazi, Mooshu. Znaš da želiš svoju omiljenu igračku!
Upalilo je!
-To! -Opet dišem!
Maca je u košari.
-Uspjeli ste! -Da!
Hvala!
-Sretni smo što si na sigurnom. -Da, blesava maco.
Vratio se Zakon helikopter! I to samo s malo sline.
Svi ste spustili helikopter, tko je pobjednik?
Može izvoditi trikove!
Super je brz!
Propeleri su nevjerojatan izum.
-Hvala na igri, zapovjedniče. -Svi smo zapovjednici. Hvala na pomoći.
-Nema problema. -Nema na čemu.
Super! Isplatilo se čekati!
-Svakako! -Sigurno!
Prijevod titlova: Marko Mravunac